《赠傅与砺使安南还》
元代·黎崱

竹里莺啼岭啸猿，安南使者下龙船。诏分鸢阯倾心拜，诗致鸡林好事传。

绛节司存新雨露，青春来往倦风烟。江头客发垂垂白，犹见南来陆贾年。

作者简介：元安南国人，字景高，号东山。世居爱州。九岁试童科，为侍郎，佐净海军节度使陈键幕。从键降元。官至佥归化路宣抚司事。有《安南志略》。